Domžale, 20. februar 2020

**Nagrade in priznanja prostovoljcem članom Društva Šola zdravja za leto 2019**

V finančnem planu DŠZ za leto 2020 je planirano 2000 € za nagrade in priznanja prostovoljcem, članom Društva Šola zdravja, ki so prispevali k širjenju programa Šole zdravja in promociji društva v letu 2019.

Komisija za nagrade in priznanja se je sestala dne 20. februarja 2020 in podala predlog v obravnavo članom Upravnega odbora. Člani Upravnega odbora so prejeli sklep št. 201 v katerem je sklenjeno, da:

**DENARNO NAGRADO** s priznanjemprejmejo naslednji prostovoljci, člani DŠZ:

* **HELENA ŠPANOVIČ** - skupina KRŠKO – DESNI BREG – PARK (500,00 €);
* **JOŽICA GERBEC-**  skupina MOST NA SOČI (400,00 €);
* **ERIKA RAJŠP** - skupina MARIBOR – TEZNO - MAVRICA(400,00 €);
* **MINKA DONIK** - skupina MARIBOR - RAZVANJE (400,00 €).

**PRIZNANJA DŠZ** (v materialni obliki – nahrbtnik, flaška in trak) prejmejo naslednji prostovoljci, člani DŠZ:

* **MARIJA PODJED** - skupina KAMNIK – EKO GODIČ;
* **ANGELCA ŠKRIPEC** - skupina LJUBLJANA – DRAVLJE;
* **MATJAŽ MARINČEK** - skupina ZAGRADEC;
* **MARIJA JELER** - skupina SEVNICA;
* **TATJANA JENKO** - skupina IVANČNA GORICA.

Na naslov Društva Šola zdravja je v predpisanem roku, do 30. januarja 2020, prispelo 16 predlogov. Zavrnjenih je bilo pet predlogov zaradi neutemeljenih obrazložitev.

Zavrnjena sta tudi predloga dveh članic, ki sta v preteklosti že prejele denarno nagrado. Namreč, iz ponujenih predlogov ni razvidno, da sta v obdobju od že prejete nagrade do konca leta 2019, naredili opazen napredek pri razvoju in nastanku novih skupin v lokalnem ali širšem okolju, ki bi utemeljevali predlagano denarno nagrado ali priznanje.

Zavedamo se, da so kriteriji zahtevni, vendar želimo, da nagrade prejmejo osebe, ki izstopajo iz povprečja in prispevajo k viziji in poslanstvu Društva Šola zdravja ter izražajo svojo pripadnost društvu in njegovemu delovanju. Na ta način ne bomo razvrednotili podeljevanja nagrad in priznanj, ker bomo pozorni na izpolnjevanje vsaj polovice kriterijev.

 Pripravila: Neda Galijaš